**J A V N I N A T J E Č A J**

**(ZO-5/2021)**

**ZA SUFINANCIRANJE PROJEKATA ZAŠTITE OKOLIŠA**

**ORGANIZACIJA CIVILNOGA DRUŠTVA (UDRUGA)**

**Pitanja i odgovori**

|  | **PITANJE** | **ODGOVOR** |
| --- | --- | --- |
| 1. | *Može li se udruga prijaviti na javni natječaj i dobiti financijska sredstva ako u svojim djelatnostima nema onih koje su tražene po objavljenom javnom natječaju?*  | Prijavu projekta na Natječaj može podnijeti Udruga:* koja je upisana u Registar udruga i djeluje najmanje 1 godinu u Republici Hrvatskoj zaključno s danom objave Natječaja,
* koja je programski usmjerena na rad u jednom od područja: ekologije, zaštite okoliša i prirode, zaštite mora i morskog okoliša, klimatskih promjena, održivog razvoja, speleologije, što je razvidno iz ciljeva i popisa djelatnosti u statutu udruge,
* koja djeluje u službi općeg zajedničkog dobra i u skladu s općim vrednotama utvrđenim Ustavnom Republike Hrvatske,
* koja je upisana u Registar neprofitnih organizacija i vodi transparentno financijsko poslovanje u skladu s propisima o računovodstvu neprofitnih organizacija i
* koja je ispunila ugovorne obveze prema davatelju financijskih sredstava iz prethodno sklopljenih ugovora o sufinanciranju te svim drugim davateljima financijskih sredstava iz javnih izvora.
 |
| 2. | *Mogu li se kombinirati područja iz Javnog natječaja, poput ponovne uporabe i pružanja pomoći informiranja javnosti o ulozi u zaštiti okoliša?* | *Područja iz Javnog natječaja* ***ne mogu*** *se međusobno kombinirati već se prijavitelj prijavljuje na jedno projektno područje.*  |
| 3. | *Trebamo li imati svoja sredstva koja moramo uložiti prilikom prijave na natječaj, te ako je odgovor pozitivan, koliki je potreban postotak vlastitih sredstava?*  | Korisnici sredstava Fonda dužni su osigurati preostala sredstva do ukupnog iznosa troškova projekta.Udruga, nositelj projekta, dužna je iznos vlastitog ulaganja u projekt i udio projektnog partnera, kao i detaljan opis projekta koji prijavljuje Fondu prikazati u Obrascu opisa i Obrascu proračuna (troškovniku) projekta.**Pod vlastitim udjelom korisnika sredstava Fonda razumijevaju se:**• novčana sredstva korisnika,• kreditna sredstva drugih financijskih institucija namijenjena za provedbu projekta,• ulog drugih pravnih i/ili fizičkih osoba vezan za ulaganje u provedbu projekta. Korisnici sredstava Fonda dužni su sufinancirati projekte (*članak 31. Pravilnika)* u okviru navedenih omjera, odnosno osigurati preostala sredstva do ukupnog iznosa projekta te pružiti dokaze Fondu o mogućnosti financijskog praćenja ulaganja u projekt.Prijavitelj može prijaviti projekt koji je sufinanciran iz drugog izvora u određenom postotku ukupnog iznosa projekta. U navedenom slučaju prijavitelj je dužan iznos sufinanciranja prikazati u Opisnom obrascu projekta i Obrascu proračuna projekta. |
| 4. | *Pojašnjenje prilikom popunjavanja Opisnog obrasca kod pitanja br. 71 Ocjena sukladnosti projekta sa problemom čijem se rješavanju želi doprinijeti predloženim projektom , možete li pojasniti što se točno traži kao odgovor?*  | Treba se opisati projekt sa kojim se aplicirate na Javni natječaj, aktivnosti koje on obuhvaća i na kojem području. Isto tako treba napisati što bi se navedenim projektom postiglo. |
| 5. | *Kako prije prijavljivanja na objavljeni Javni natječaj možemo provjeriti je li naša udruga prihvatljiva kao prijavitelj?*  | **Prihvatljivim prijaviteljem smatra se organizacija civilnoga društva koja udovoljava sljedećim općim uvjetima:*** upisana je u Registar udruga i ima sjedište na području Republike Hrvatske,
* udruga je registrirana za obavljanje djelatnosti u jednom od područja: ekologije, zaštite okoliša i prirode, zaštite mora i morskog okoliša te održivog razvoja, speleologije i klimatskih promjena,
* speleološka udruga upisana u Registar udruga Republike Hrvatske prema Zakonu o udrugama (NN, 74/2014, 70/2017 i 98/19), koje su statutom ili drugim temeljnim aktom opredijeljeni za speleološku djelatnost te imaju odgovarajuće Godišnje dopuštenje za provođenje istraživanja i obavljanje radnji u speleološkim objektima izdano od nadležnog Ministarstva gospodarstva i održivog razvoja.
* upisana je u Registar neprofitnih organizacija i vodi transparentno financijsko poslovanje u skladu s propisima o računovodstvu neprofitnih organizacija,
* uskladila je svoj statut sa odredbama Zakona o udrugama (NN 74/14, 70/17 i 98/19) ili je podnijela prijava za usklađivanjem statuta nadležnom uredu (što dokazuje potvrdom nadležnog ureda),
* osoba ovlaštena za zastupanje (i potpisivanje ugovora o dodjeli financijskih sredstava) je u mandatu, što se potvrđuje uvidom u Registar udruga,
* djeluje u službi općeg/zajedničkog dobra i u skladu s općim vrednotama utvrđenim Ustavom Republike Hrvatske,
* ispunila je ugovorene obveze preuzete temeljem prijašnjih ugovora o dodjeli sredstava prema Fondu za zaštitu okoliša i energetsku učinkovitost, te svim drugim davateljima financijskih sredstava iz javnih izvora, što potvrđuje izjavom koju potpisuje osoba ovlaštena za zastupanje.,
* ispunjava obveze plaćanja doprinosa za mirovinsko i zdravstveno osiguranje i plaćanja poreza, te drugih davanja prema državnom proračunu i proračunima jedinica lokalne samouprave, a protiv osobe ovlaštene za zastupanje i voditelja projekta ne vodi se kazneni postupak i nisu pravomoćno osuđeni za prekršaj određen člankom 48. stavkom 2. alinejom c), odnosno pravomoćno osuđeni za počinjenje kaznenog djela određenog člankom 48. stavkom 2. alinejom d) Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15 i 37/21).
 |
| 6. | *Može li se na objavljeni natječaj javiti udruga koja je u partnerstvu sa tvrtkom (društvo s ograničenom odgovornošću – d.o.o.)?* | **PRIHVATLJIVI PARTNERI NA PROJEKTU**Udruga se može javiti na natječaj samostalno ili u partnerstvu s:**jednom ili više udruga koje ispunjavaju propisane uvjete iz točke 2.1**(Upute za prijavitelje),* **dječjim vrtićem**, koji je javna ustanova i obavlja djelatnost predškolskog odgoja kao javnu službu sukladno Zakonu o predškolskom odgoju i obrazovanju („Narodne novine“ broj 10/97, 107/07, 94/13, 98/19), a korisnik je državnog proračuna ili proračuna jedinica lokalne i područne (regionalne) samouprave, te poslovne knjige vodi sukladno propisima proračunskog računovodstva,
* **osnovnom ili srednjom školom**, koja je javna ustanova i obavlja djelatnost osnovnog ili srednjeg odgoja i obrazovanja sukladno Zakonu o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 94/13, 136/14 – RUSRH , 152/14, 07/17, 68/18 i 98/19), a koja je korisnik državnog proračuna ili proračuna jedinica lokalne i područne (regionalne) samouprave, te vodi poslovne knjige sukladno propisima proračunskog računovodstva,

**subjektima** koji vode poslovne knjige sukladno propisima **neprofitnog računovodstva** i koje na odgovarajući način ispunjavaju uvjete iz točke 2.1 (Upute za prijavitelje)* **jedinice lokalne i područne (regionalne) samouprave.**

Slijedom navedenog, trgovačka društva nisu navedena kao mogući partneri na projektu.  |
| 7. | *Možemo li ovim natječajem priskrbiti sredstva za liniju kojom bi neiskorištene grane pretvarali u visokokvalitetne pelete ili brikete?* | Navedeno nije predmet ovog Javnog natječaja.  |
| 8. | *1. Zanima nas kako odrediti sufinanciranje sa strane Fonda ukoliko se projekt provodi i na području posebne državne skrbi Republike Hrvatske (Zakon o područjima od posebne državne skrbi, NN 86/08, 57/11, 51A/13, 148/13, 76/14, 147/14, 18/15, 106/18 )* ***i u prvoj skupini otoka*** *(čl. 2 Zakona o otocima „Narodne novine“ broj 34/9, 14/99, 32/02, 33/06 i 116/18) i na projektima koji se provode, odnosno korisnicima koji se nalaze na području* ***druge skupine otoka*** *i na projektima koji se provode, odnosno korisnicima koji se nalaze na* ***ostalim područjima Republike Hrvatske****?**2. Točka 2. obrasca za troškove predviđa naknade za aktivnosti određenih osoba na projektu. Da li je također moguće angažirati tvrtku za izradu promotivnih i dr. materijala ?* | **1.**Postotak sufinanciranja računa se sukladno *Pravilniku o uvjetima i načinu dodjeljivanja sredstava Fonda za zaštitu okoliša i energetsku učinkovitost, te kriterijima i mjerilima za ocjenjivanje prijava za dodjeljivanje sredstava Fonda („Narodne novine“ broj 18/09 i 42/12, 73/13, 29/14 i 155/14)*, kako je navedeno u Točki 1.3. Uputa za prijavitelje.**2.**Da, moguće je angažirati tvrtku za izradu promotivnih i dr. materijala. Takvu tvrtku prikazujete u dokumentu „Obrazac proračuna (troškovnik) projekta“ pod točkom 3. Troškovi provedbe projekta ( potrošni materijal, oprema, alat i pribor za provedbu projekta, prikupljanje i distribucija, promotive aktivnosti i dr.).  |
| 9. | *LAG Posavina djeluje na području 7 općina u Brodsko-posavskoj županiji, od kojih su 4 općine od posebne državne skrbi, a ostale pripadaju u ostala područja RH. LAG Posavina ima sjedište u općini Brodski Stupnik i prema sjedištu pripadao bi u kategoriju ostalih. Da li se prilikom određivanja postotka opravdanosti troškova gleda na sjedište prijavitelja ili na područje djelovanja u provedbi projekta jer projekt planiramo provoditi na svih 7 općina.* | Prilikom određivanja postotaka sufinanciranja projekta u ovakvim i sličnim situacijama gledat će se područje provedbe projekta. U ovom primjeru je to područje posebne državne skrbi Republike Hrvatske te je kao takvo po postotku sufinanciranja projekta do 80% opravdanih troškova ukupne vrijednosti ulaganja.  |
|  |  |  |
|  |  |  |
|  |  |  |